# data[].attributes.headline
Activitat Final: Presentació Guardabosc a les XXXII Jornades de La Serrania (CEFIRE Titaguas) – 25/06/2025

# data[].attributes.subject
Activitat Final: Presentació Guardabosc a les XXXII Jornades de La Serrania (CEFIRE Titaguas) – 25/06/2025

# data[].attributes.body
Activitat Final: Presentació Guardabosc a les XXXII Jornades de La Serrania (CEFIRE Titaguas) – 25/06/2025

El pròxim 25 de juny de 2025, dins de les XXXII Jornades de La Serrania organitzades pel CEFIRE a Titaguas, presentarem la nostra experiència del Projecte Guardabosc. Aquesta jornada, de 8 h de duració, té l’objectiu de posar en valor i compartir bones pràctiques en entorns rurals

Objectius de la presentació:

Donar visibilitat al projecte Guardabosc i reforçar-ne la difusió entre docents de la comarca.

Mostrar com hem integrat les tres fases del projecte al nostre centre: formació del professorat, desenvolupar-lo a l’aula i l'experiència final en el medi natural

Enfortir la col·laboració entre centres educatius rurals i fomentar l’intercanvi de recursos i experiències pedagògiques (cefire.edu.gva.es).

Contingut de la presentación que adjuntem

1. Breu introducció del projecte Guardabosc: objectius i estructura (3 fases).

2. Reptes i aprenentatges del procés: formació, treball interdisciplinari i eixida al medi.

3. Resultats i evidències: impacte a l’aula i en actituds dels alumnes.

Per concloure, amb aquesta ponència i la visibilitat que li hem donat al projecte Guardabosc a la web del centre, volem actuar com a difusors i mostrar tot el que hem treballat, així com els beneficis pedagògics que ha aportat el projecte. En resum, volem posar en valor Guardabosc com a motor de canvi educatiu.

# data[].attributes.body
El passat 27 de maig, els membres de Guardabosc de la SES Alpuente assistírem a la clausura del Projecte Guardabosc al Centre Mediambiental de Torrent. L'esdeveniment reuní representants dels centres participants, oferint una oportunitat per compartir experiències i reflexionar sobre la tasca realitzada.

La jornada començà amb una xerrada de l'ONG "Zancadas sobre Ruedas", una associació de voluntariat que treballa per fer accessibles les activitats de natura i esport a persones amb mobilitat reduïda. Amb l'ajuda de voluntaris i equips com la cadira Joëlette i rutes inclusives, demostrant que la natura és per a tothom. Luis realitzà un dibuix genial de la cadira, destacant la seva estructura i capturant perfectament l'essència de la inclusió i l'accessibilitat que promou "Zancadas". A més férem una xicoteta ruta pel paratge i tinguérem ocasió de provar els diferents equips.

Després de la xerrada, els centres compartírem les nostres experiències en el desenvolupament del projecte. Fou enriquidor escoltar com cada escola ha abordat la prevenció d'incendis i la sensibilització mediambiental, adaptant les activitats a les necessitats del seu alumnat.

Aquesta trobada no només reforçà el nostre compromís amb la sostenibilitat, sinó que també posa en valor la importància de la inclusió en totes les activitats educatives i mediambientals.

Per la nostra part, a la SES Alpuente clausuràrem el Projecte Guardabosc el passat 1 de juny amb una activitat molt especial i divertida: una partida col·lectiva del joc interactiu Froggy Jumps d’Educaplay. Esta dinàmica lúdica ens permeté repassar els coneixements adquirits sobre la prevenció d’incendis forestals d’una manera participativa.

L’alumnat de 1r d’ESO demostrà estar plenament conscienciat sobre la importància de protegir els nostres boscos i evidencià els aprenentatges assolits al llarg del projecte. Amb entusiasme i compromís, posàrem en pràctica els coneixements adquirits, consolidant així els objectius de sensibilització ambiental que promou el Projecte Guardabosc.

Esta activitat fou el colofó perfecte per a un projecte que ha fomentat, entre el nostre alumnat, la responsabilitat ecològica i el treball en equip. Ens sentim orgullosos de la implicació i l’interès mostrat per tots i totes, i esperem continuar treballant en iniciatives que promoguen la sostenibilitat i el respecte pel medi ambient.

# data[].attributes.attachment_link.title
CLAUSURA DEL PROJECTE GUARDABOSC-SES ALPUENTE

# data[].attributes.body
🎉 Com a cloenda del projecte GUARDABOSC, l'alumnat realitzarà un test final dissenyat per consolidar, de manera lúdica i participativa, els coneixements adquirits sobre la prevenció d'incendis i la protecció del nostre entorn natural. Una manera divertida de posar a prova tot allò que hem après i compartir-ho amb la comunitat educativa!

# data[].attributes.attachment_link.title
Froggy Jumps: Guardabosc en Acció (1º e.s.o. - otros)

# data[].attributes.attachment_link.description
Todos los juegos (Froggy Jumps): Guardabosc en Acció (1º e.s.o. - otros) - Test per a l’alumnat de primer d’ESO que haja participat en el projecte GUARDABOSC de la Generalitat Valenciana o per tots aquells que vulguen aprendre més sobre prevenció d’incendis i protecció del medi.

# data[].attributes.headline
🌿 Projecte Guardabosc: L'alumnat de 1r d'ESO com a agents de sostenibilitat

# data[].attributes.subject
🌿 Projecte Guardabosc: L'alumnat de 1r d'ESO com a agents de sostenibilitat

# data[].attributes.body
🌱 Al llarg del curs, l’alumnat de primer d’ESO ha estat implicat activament en diverses iniciatives de sostenibilitat, com la gestió de la compostadora, el reciclatge del centre i l’organització d’activitats al pati per fomentar la consciència ambiental. Aquestes accions estan plenament alineades amb els objectius del projecte Guardabosc de la Conselleria d’Educació, que busca sensibilitzar l’alumnat en la prevenció d’incendis forestals i promoure una actitud proactiva de respecte i cura cap a la natura.

♻️ La gestió de la compostadora i el reciclatge fomenten la responsabilitat ambiental i l’aprenentatge pràctic sobre el cicle de la matèria, aspectes clau per entendre la importància de la conservació dels ecosistemes i la prevenció d’incendis. A més, les activitats al pati per promoure la sostenibilitat contribueixen a crear entorns educatius que uneixen educació i medi ambient, tal com proposa el projecte Guardabosc.

🤝 Aquestes iniciatives no només reforcen els coneixements adquirits a l’aula, sinó que també desenvolupen valors com la companyonia, l’empatia i el treball en equip, essencials per a una educació ambiental efectiva i transformadora.

📘 Per tal d’assegurar la continuïtat d’aquesta tasca, l’alumnat ha elaborat un tríptic amb píndoles informatives sobre la gestió de la compostadora i les activitats de sostenibilitat realitzades. Aquest material servirà per passar el relleu de la seva missió al centre a l’alumnat que cursarà primer el proper curs, facilitant així la transmissió del coneixement i el compromís amb el medi ambient.

🏆 A més, la seua tasca ha estat reconeguda amb un premi del programa Aula Composta del Consorci València Interior, que promou el compostatge en centres educatius dels municipis de l’interior de la província de València. Aquest reconeixement s'atorga als tres millors grups gestors entre els molts centres participants, i consisteix en dos tallers de caire mediambiental, valorant la implicació activa de l’alumnat i la qualitat de la gestió. (consorciovalenciainterior.com)

🌍 Aquest premi no només destaca l’esforç i la dedicació de l’alumnat, sinó que també reforça el seu compromís amb la sostenibilitat i la cura del medi ambient.

# data[].attributes.attachment_caption
Un matí de maig, els i les de primer d'ESO 24-25 explorant la zona cremada de baix del castell

# data[].attributes.headline
🌿 Explorant la regeneració natural després d’un incendi a Alpuente 🔥

# data[].attributes.subject
🌿 Explorant la regeneració natural després d’un incendi a Alpuente 🔥

# data[].attributes.body
Este mes de maig, l'alumnat de primer ha participat en una activitat educativa a una xicoteta zona cremada entre el poble i el castell d'Alpuente. Amb l'objectiu d'observar l'evolució de la vegetació després de l'incendi, hem mesurat el nombre de plantes per metre quadrat (65 peus de mitjana) i identificat espècies herbàcies (herbes de creixement ràpid) i de baix port, però que estabilitzen el terra. Estes observacions s'han contrastat amb una zona propera no afectada pel foc on la vegetació , a més de presentar pins (Pinus halepensis), tenia un port major i predominaven en la part arbustiva les malves i les jares.

A més, hem observat que si s'havien realitzat actuacions de gestió post-incendi, com ara la retirada de la fusta cremada. Tot això s'ha dut a terme en una extensió d'aproximadament una hectàrea, ja que l'incendi sigué molt xicotet.

Ha estat una experiència enriquidora que ha permès a l'alumnat comprendre de primera mà els processos de regeneració natural, la restauració de la biodiversitat i la importància de la gestió forestal.

🌱 "Observar com la natura es recupera ens ensenya la seva resiliència i la necessitat de protegir-la."

# data[].attributes.headline
🌲 EQUIP GUARDABOSC D’EDUCADORS: Ajuda’ns a prevenir els incendis forestals!

# data[].attributes.subject
🌲 EQUIP GUARDABOSC D’EDUCADORS: Ajuda’ns a prevenir els incendis forestals!

# data[].attributes.body
🌲 ACTIVITAT MAS BLANCO

A classe de geografia, amb el professor Rafa Romero, l’alumnat de 1r d’ESO ha participat en unes activitats molt enriquidores, proposades al llibret de recursos del projecte GUARDABOSC, per sensibilitzar sobre els incendis forestals i el seu impacte en el medi ambient: Ajuda'ns a identificar activitats perilloses, Ajuda'ns a prevenir, sigues els nostres ulls! Visitant una forest incendiada

📚 Treball previ a l’aula:
Hem realitzat un treball teòric intens, on hem après a:
🔍 Identificar les activitats que poden provocar incendis.
🚫 Conèixer mesures de prevenció com pistes forestals, tallafocs i punts d’aigua.
🌿 Comprendre l’impacte ecològic dels incendis i com es poden restaurar els espais afectats.

🌳 L’eixida al camp
L’activitat culminava amb una caminada educativa a una zona forestal, on l’alumnat havia d’assumir un rol actiu com a “educadors ambientals”, compartint tot allò après amb companys i companyes d’altres cursos. Aquesta sortida estava directament vinculada a l'activitat programada pel centre, Visita a Mas Blanco, recollida a les xarxes socials del centre i que podeu veure en l'element incrustat:

🌧️ Una caminada passada per aigua...
Malauradament, la intensa pluja durant el dia de l’excursió impedí dur a terme la part pràctica prevista sobre el terreny. Tot i això, l’alumnat estava preparat per fer d’educadors i la tasca teòrica quedà completament assolida. Estem pendents de reprogramar altra eixida per poder completar l’experiència.

💬 Esta activitat fomenta una actitud crítica i compromesa envers el medi ambient. Tot i els imprevistos, continuem aprenent, conscienciant i treballant per un futur més verd.

# data[].attributes.attachment_link.description
El pasado lunes salimos del centro para realizar una actividad vinculada al #museodelasmasiasydelamemoriarural que la asociación #Recartografías tiene en el #barriodemasias de #MasBlanco en #SanAgustín, provincia de Teruel.

# data[].attributes.body
📍 Dins del projecte Guardabosc – Conselleria d’Educació GVA

El passat 8 d'abril, l'alumnat de primer de l'ESO participà en una eixida molt especial centrada en la observació d’aus o birdwatching, guiada per l’ornitòloga Yanina Magiotto. Aquesta activitat forma part del projecte Guardabosc, una iniciativa de la Conselleria d’Educació de la Generalitat Valenciana que estem desenvolupant al centre per afavorir el coneixement i respecte pel nostre entorn natural.

Durant la jornada recorreguérem els horts medievals d’Alpuente i arribàrem fins al mirador del Portillo, des d'on poguérem observar gran varietat d'espècies d'aus, tant residents com migratòries que fan parada en el nostre territori.

Entre les aus que identificàrem destaquem:

El vol impressionant dels voltors

Les ràpides falcies

La vistosa puput

La cridanera chova piquiroja

El curiós carboner comú

I moltes més que ens van fer alçar la vista amb admiració

Una menció especial mereix el roquer solitari, una au que captiva per la seua bellesa i discreció, protagonista del vídeo que acompanya aquesta entrada. Amb el seu plomatge blavós i el seu cant melòdic, és tot un símbol del paisatge rocallós d'Alpuente.

Aquesta activitat ha sigut una experiència enriquidora, que ha despertat la curiositat i el respecte del nostre alumnat per la natura. Seguim aprenent i connectant amb el medi ambient gràcies al projecte Guardabosc 🌿

# data[].attributes.headline
ACTIVITATS AMB ELS AGENTS MEDIAMBIENTALS

# data[].attributes.subject
ACTIVITATS AMB ELS AGENTS MEDIAMBIENTALS

# data[].attributes.body
Activitat Guardabosc: Xarrada sobre la Investigació i Prevenció d'Incendis a la Secció de Secundària d'Alpuente 🌱🔥

El 25 de març al matí, l'alumnat de primer d'ESO de la Secció de Secundària d'Alpuente tingueren l’oportunitat de participar en una xarrada educativa impartida pels agents mediambientals de la Generalitat Valenciana sobre la importància de la investigació i la prevenció d'incendis forestals. 🔍

Durant la sessió, els estudiants aprengueren com els agents mediambientals treballen per protegir els nostres boscos i ecosistemes. Esta activitat forma part del Projecte GUARDABOSC, l'objectiu és sensibilitzar i involucrar al nostre alumnat en la cura del medi ambient, alhora que se'ls informa sobre els mètodes d'investigació per detectar i previndre possibles focs forestals.

L’activitat no es limità només a la teoria; l'alumnat pogué participar activament en dinàmiques pràctiques com simulacions de control d'incendis i activitats sobre la gestió sostenible dels boscos, per aprendre a minimitzar els riscos associats als incendis. 👩‍🏫👨‍🏫

A més, com a part de la jornada, els i les alumnes tingueren l'oportunitat de dialogar amb Alicia, exalcaldessa d'Alpuente, qui els va explicar el pla d'emergència i les normatives relacionades amb el Pla de cremes de la localitat. 🔹

Esta activitat ha estat una gran oportunitat per transmetre als joves la importància de la protecció del medi ambient i per crear consciència sobre els riscos dels incendis forestals. Estem molt contents de poder oferir al nostre alumnat activitats com esta que fomenten la responsabilitat ambiental i el respecte pel nostre entorn natural. 🌍

# data[].attributes.attachment_link.description
Vérem com l’incendi afecta de manera diferent a les dos simulacions i així reforçàrem els conceptes de continuïtat de vegetació (combustible) i tractaments sobre la vegetació (podes, desbrossaments...).

# data[].attributes.headline
🌍💡 Acció de l’equip Guardabosc per el Medi Ambient!* 💡🌍

# data[].attributes.subject
🌍💡 Acció de l’equip Guardabosc per el Medi Ambient!* 💡🌍

# data[].attributes.body
Avui volem compartir amb vosaltres una acció molt especial que han dut a terme els alumnes de primer d'ESO: una campanya de conscienciació i un taller sobre el CO₂, els incendis forestals i el canvi climàtic! 🌱🔥
Durant les últimes setmanes, els estudiants han treballat molt dur per investigar com la concentració de CO2 afecta la temperatura del nostre planeta i com este augment de la temperatura influïx en la intensificació dels incendis forestals. A través de diverses activitats, han pogut observar en primera persona els efectes que té este gas sobre l'escalfament global i com es traduïx en l'augment de la temperatura de l'atmosfera, creant condicions més favorables per als incendis. 🔬🌡️
Així que han volgut compartir els seus coneixements amb els companys i companyes de l’institut i durant el pati del divendres 31 de gener, com a celebració del Dia Mundial de l’Acció contra l’Escalfament Global (28G) han realitzat en el laboratorio un taller que relacionava canvi climàtic i efecte hivernacle.
El taller, que va ser una combinació de teoria i pràctica, va incloure un experiment on es va demostrar com l'augment de CO₂ en un espai tancat fa que la temperatura puge. Els estudiants pogueren veure com la presència de gasos com el CO₂ influïxen en el nostre clima, augmentant la probabilitat de patir incendis forestals més intensos i freqüents. A través del debat, van reflexionar sobre què podem fer per reduir la nostra empremta de carboni i protegir el planeta, evitant així els danys associats amb els incendis. 🌍🔥
Com a part de la campanya de conscienciació, també dissenyaren cartells i difusió en xarxes socials per sensibilitzar a tots sobre la importància de combatre el canvi climàtic i previndre els incendis forestals, amb consells pràctics per reduir les emissions de CO₂ en la nostra vida quotidiana i protegir els nostres boscos. ♻️💚
Estem molt orgullosos de la seua implicació i del compromís que han demostrat en la protecció del medi ambient! 🌱💪

# data[].attributes.body
El 7 de març celebràrem  en la SES d’Alpuente el Dia de la Dona (8M) i també aprofitàrem per celebrar el Dia de la Dona i la xiqueta en la ciència (11F). A primera hora l’alumnat assití a la presentació i posterior debat del documental “Rurales y Diversas” realitzat i presentat per Jennifer Rodriguez agent d’igualtat de la Mancomunitat La serrania.

Posteriorment, no tan sols l’equip Guardabosc de l’institut sinó tot l’alumnat del mateix assitiren a la xarrada  Per què soc una científica? De la Dra. Eugenia Gimeno, investigadora del Centre d’Investigacions sobre Desertifizació- CIDE (CSIC, UV, GV) que exposa la seua trajectòria com a científica i les raons que la motivaren per començar i arribar fins al que esta fent ara. Durant esta xarrada exposà les diverses línies d’investigació que porta el seu equip. Contà als xiquets i xiquetes que una de les branques de la seua investigació va encaminada a la millora de la gestió integral dels incendis forestals, emmarcada en la gestió forestal sostenible i el canvi global, generant coneixements científics i tècnics sobre la prevenció d'incendis, el comportament del foc, i la regeneració i la restauració post-incendie.

En este marc, digué que les seues línies d'investigació abasten:

• La prevenció d'incendis, mitjançant estudis per a la caracterització i els tractaments de gestió del combustible forestal, inclòs l'aplicació del foc en cremes prescrites.

• L'extinció d'incendis, a través de l'estudi del comportament del foc.

• La restauració, mitjançant estudis sobre els efectes del foc i la gestió post-incendis. La Dra. Gimeno comentà que “la investigació que du a terme el seu grup es basa en un enfocament de treball a diferents escales. Per a això comptem amb dispositius experimentals i infraestructures en laboratori i parcel·les experimental de camp” en la serra de La Concòrdia de LLíria.

Posteriorment realitzaren una activitat pràctica de laboratori  i un taller amb el còmic “Vivir en el suelo” editat, entre altres, per la Societat Espanyola d’Estudis sobre el Sòl (SECS) de la qual la nostra experta és membre. L’objectiu veure com influeixen en el creixement de la vegetació algunes accions sobre el sòl i els vessaments de contaminants.

D’esta manera l’alumnat pogué adonar-se’n que el treball per previndre i mitigar els efectes dels incendis té molts agents implicats, però que això no deixa que perda importància el fet de què les seues accions poden influir directament en la la prevenció d’incendis i la seguretat de la seua comunitat.

# data[].attributes.attachment_link.title
Dia de la Dona  Dia de la xiqueta i dona científica

# data[].attributes.body
Per seguir indagant en el passat dels boscos mediterranis i conèixer més de prop les espècies animals i vegetals que els han poblat des de fa 200 milions d’anys fins a l’actualitat, l’equip Guardabosc d’Alpuente ha realitzat una visita al Museu d’Història Natural de la Universitat de València. Han pogut veure aus i mamífers que poblen els nostres boscos. Estos boscos mediterranis constitueixen un del espais de més biodiversitat del planeta. Entorn que l’alumnat cada vegada el sent com més seu i es veu en la necessitat de protegir-lo dels impactes i dels incendis. Durant la setmana després de la visita s’han treballat les activitats proposades al quadern Guardabosc relacionades amb aquesta biodiversitat, així com la difusió de la mateixa junt a bones estratègies i hàbits per evitar incendis per negligències.

L’activitat la rematàrem a classe realitzant una visita virtual al museu amb l’objectiu de completar la informació al voltant de les espècies animals que havíem vist a les vitrines, el dia de la visita.

https://www.uv.es/museuhn/visita_virtual/index.htm

# data[].attributes.headline
EXCURSIÓ AL PASSAT MEDIAMBIENTAL D'ALPUENTE

# data[].attributes.subject
EXCURSIÓ AL PASSAT MEDIAMBIENTAL D'ALPUENTE

# data[].attributes.body
L’entorn natural d’Alpuente, lloc on es situa el nostre institut i el qual a traves del projecte GUARDABOSC, volem conéixer més a fons i protegir-lo dels impactes mediambientals que poden assolar-lo, no ha sigut sempre així com el coneguem. Fa 145 milions d’anys, el seu aspecte, la seua vegetació i la seua fauna eren molt diferents. Nosaltres, l’equip GUARDABOSC de primer de l’ESO, hem investigat com era aquest medi i hem pogut estudiar-lo gràcies a la visita que ferem al MUPAL, Museu paleontològic d’Alpuente. Ens hem adonat que. en aquells temps, el planeta era molt diferent de com el coneixem hui. La terra, la mar i el cel estaven poblats per innombrables espècies d'animals i plantes que hui dia no existixen.. i destacarem que Alpuente era Terra de Dinosaures, animals dominant durant el Mesozoic.

# data[].attributes.body
Ha sigut la primera eixida del grup GUARDABOSC a l'entorn natural, més immediat del centre SES ALPUENTE, amb un objectiu molt clar conèixer millor la part forestal de la zona i les espècies vegetals mediterrànies, per poder il·lustrar una de les més rellevants, la carrasca.

# data[].attributes.body
La preservació del medi ambient i concretament la prevenció d’incendis, com a principal causa de la deterioració dels espais naturals requereix l’acció coordinada de les administracions, la població i tota la societat. Des de la Conselleria d’Educació i la Conselleria de Medi Ambient es llança un projecte d’innovació que tracta d’involucrar als estudiants en aquesta tasca de prevenció i cura del medi natural. Nosaltres des de la SES Alpuente hem volgut involucrar al nostre alumnat de primer en esta gran missió. Per tal de fer les coses ben fetes, el primer que hem realitzat el professorat implicat ha sigut la nostra pròpia formació a càrrec del personal tècnic de les dues Conselleries i ací vos mostrem unes imatges.